FIDE Grand Prix 2008–2010
FIDE Grand Prix oli kuuden shakkiturnauksen sarja, joka on osa vuoden 2012 shakin maailmanmestaruusottelun karsintaa. Alkuperäiseen MM-karsintajärjestelmään tulleiden muutoksien jälkeen turnaussarjan kahdelle parhaalle oli tarjolla pääsy kahdeksan pelaajaan joukkoon pelaamaan 2010—11 karsintaotteluja. Kokonaiskilpailun kaksi ensimmäistä sijaa ja paikat ehdokasotteluihin ottivat Armenian Levon Aronian ja Azerbaidžanin Teymur Rəcəbov.
Alun perin osakilpailut piti pelata 2008-2009 viidessä eri maassa ja kuudessa eri kaupungissa. Qatarin Dohan, Sveitsin Montreux'n ja Tšekin Karlovy Varyn vetäydyttyä turnauksien pelipaikoiksi lopulta muodostuivat:Sarjan voitosta pelasi kaksikymmentä pelaajaa:
Aikataulu- ja sääntömuutokset saivat Magnus Carlsenin (NOR 2765) ja Michael Adamsin (ENG 2729) vetäytymään kilpailusta ennen kolmatta, Elistan turnausta. Isäntäkaupunkien vaihtuessa myös näiden nimeämät omat pelaajat Mohamad Al Modiahki (QTR 2569), David Navara (CZE 2680) ja Yannick Pelletier (SWZ 2600) menettivät osallistumisoikeutensa. Tilalle nimettiin Akopian, Aleksejev, Eljanov sekä Kasimdzhanov.
Jokainen turnaus koostui neljästätoista pelaajasta, jotka pelasivat jokaista vastaan kerran. Yksi turnaus kesti aina 17 päivää, joten pelaajat pelasivat 13 päivänä ja 4 oli välipäiviä.
Peliaikana oli neljäkymmentä ensimmäistä siirtoa 120 minuutissa, seuraavat kaksikymmentä siirtoa 60 minuutissa, ja sen jälkeen 15 minuuttia aikaa loppupeliin 30 sekunnin siirtobonuksella. Erikoissääntönä pelaajat eivät saaneet ehdottaa tasapeliä vastustajalleen. Peli voitiin sopia tasapeliksi vain aseman toistolla, viidenkymmenen siirron säännöllä, ikuisella shakilla tai mattiin riittämättömällä materiaalilla.
Pelaajat saivat pisteitä sijoituksistaan neljässä turnauksessa, mutta vain kolme parasta tulosta laskettiin mukaan. Pisteitä sai seuraavasti: 180-150-130-110 ja seuraavat aina 10 pistettä vähemmän viimeisen pelaajan saadessa 10. Jos pelaajat saivat yhtä paljon pisteitä turnauksessa, he saivat jaetun GP-pistemäärän. Eniten pisteitä saanut pelaaja voitti turnaussarjan. Tasatilanteen sattuessa voittaja ratkaistiin neljännen turnauksen perusteella. Jos tämäkään ei auttanut, katsottiin järjestyksessä pelipisteitä, ensimmäisiä sijoja, toisia sijoja ja voitettuja pelejä. Viimeisenä mahdollisuutena voittaja ratkaistiin arpomalla.
Pelaajat saivat sijoituksistaan turnauksissa myös rahaa. Voittaja sai turnauksesta vähintään 75 000 euroa, toinen 50 000, kolmas 40 000, neljäs 30 000, viides 25 000, kuudes 20 000 ja seuraavat aina kaksituhatta vähemmän. Tasapisteissä pelaajat jakoivat rahat.
GP-sarjan lopputulokset
Ensimmäinen turnaus pidettiin Bakussa, ja sen voittivat Magnus Carlsen, Wang Yue ja Vüqar Həşimov.
Sotšin turnaus pelattiin 31. heinäkuuta – 14. elokuuta 2008, ja sen voitti Levon Aronian.
Elistan turnaus pelattiin 13. joulukuuta – 29. joulukuuta 2008, ja sen voiton jakoivat Teimur Radžabov, Dmitri Jakovenko ja Aleksandr Grištšuk.
Aronian voitti selvästi myös Venäjän Naltšikissa 14. huhtikuuta – 30. huhtikuuta 2009
pelatun neljännen osakilpailun
8. elokuuta – 24. elokuuta 2009 Jermukin turnauksessa voitti Vasyl Ivantšuk. Armenian Levon Aronian jakoi toista sijaa ja varmisti GP-sarjan voiton jo ennen viimeistä osakilpailua.
Viimeinen turnaus pelattiin 9.–25. toukokuuta 2010, Astrahanissa Venäjällä. Voittajaksi selviytyi Ukrainan Pavel Eljanov. Kuudenneksi sijoittunut Teymur Rəcəbov sijoittui kuitenkin lopullisissa GP-pisteissä toiseksi ja sai paikan ehdokasotteluihin.